Ukraina sai uuden hallituksen, jota johtaa evankelikaalinen kristitty.
Vaarantavatko uhkat idästä maan uutta johtoa?
Pohjois-Korea vangitsi taas ulkomaisen kristityn.
Mitä on pidätysten lisääntymisen taustalla?
Mitä se merkitsee maanalaiselle seurakunnalle?
Syyrialaiset verisen sisällissodan jaloissa: miljoonat pakenevat.
Apua löytyy yllättävistä lähteistä.
Tervetuloa uutisten pariin!
Muutosten ravisteleman Ukrainan uudeksi johtajaksi -
on noussut evankelikaalinen kristitty.
Parlamentti asetti väliaikaisen hallituksen -
ja nimitti väliaikaiseksi presidentiksi baptistipastori Oleksandr Turtšinovin.
Venäjän armeija ja venäjänmieliset voimat Itä-Ukrainassa -
uhkaavat heidän valtaansa. Silti ukrainalaiset haluavat jälleenrakentaa.
Ensin surtiin kansannousun uhreja. George Thomas raportoi Ukrainasta.
Tunnette samalla tavalla kuin minä. Sydämemme täyttyvät kyynelistä.
Kiovan suurimpiin lukeutuvassa evankelikaalisessa kirkossa -
pastori Anatoli Kaljužnyi yrittää lohduttaa surevaa seurakuntaa.
Sydäntäni särkee, koska kansamme on maksanut kovan, verisen hinnan.
Mellakkapoliisin ja mielenosoittajien yhteenotoissa on kuollut sata ihmistä.
Suru laskeutuu poliittisten muutosten kourissa kamppailevan Ukrainan ylle.
Hallitusta vastustavat mielenosoittajat ovat nousseet valtaan.
Parlamentti päätti valtaenemmistöllä -
asettaa presidentti Janukovitšin syytteeseen. Tämä pakeni.
Se valitsi evankelikaalisen Oleksandr Turtšinovin -
väliaikaiseksi presidentiksi toukokuisiin vaaleihin asti.
Hänet tunnetaan suurena julistajana.
Politiikassa hänet tunnetaan rehellisenä periaatteen miehenä.
Hänet tunnetaan korruption vastustajana.
Näen tässä Jumalan käden.
Maan johtajaksi tuli henkilö, joka kannattaa kristillisiä perhearvoja.
Ukrainan tilanne on hyvin vakava.
Turtšinoville voidaan uskoa valta ja vastuu maan yhdistämisestä.
Kristityt rukoilivat Itsenäisyyden aukiolla ja kirkoissa.
Maailmalla rukoiltiin. Jumala teki ihmeen. Ukraina uudistui.
Vielä muutama päivä sitten -
tämä katu oli täynnä poliisin berkut-erikoisjoukkoja.
Nyt täällä on kymmeniä miehiä. Voitte nähdä miesten rivistön.
He ovat tavallista kansaa. He ovat asettuneet parlamenttitalon eteen.
Tulevaisuus on epävarma.
Päättäjät yrittävät koota yhtenäishallitusta. Epäilys kasvaa.
Entinen pääministeri Julia Timošenko vapautui. Hän oli vankilassa 2,5 vuotta
Tarvitsemme kokonaan uuden hallinnon ja uudet johtajat.
Rikkaiden oligarkkien on aika lähteä.
Venäjä tarkkailee tilannetta. Sillä on maahan vahvat taloudelliset siteet.
Putin on puhunut Ukrainan tuomisesta Venäjän poliittiseen valtapiiriin.
Mielenosoittajat haluavat läheisempiä suhteita Eurooppaan.
USA varoitti ankarasti Venäjää lähettämästä joukkoja Ukrainaan.
Kaljužnyin seurakunta rukoilee sovintoa kriisin keskelle.
Tarvitsemme yhtenäisyyttä, koska maa on maantieteellisesti jakautunut.
Meidän täytyy tulla yhteen tekemään tärkeitä päätöksiä.
George Thomas, Kiova, Ukraina
Georgen raportteja Ukrainasta voi seurata Facebook-sivuillamme.
Hän on julkaissut kuvia entisen presidentin Janukovitšin kodista.
Viranomaiset järjestivät Georgelle yksityiskierroksen.
Kartanon sisustus paljastaa Janukovitšin ylellisen elämäntyylin, -
joka on kaukana keskiverto- ukrainalaisen arjesta.
Sivuillemme voi jättää kommentteja.
Pohjois-Korea vangitsi taas kristityn lähetin, -
50-vuotiaan baptistin Etelä-Koreasta.
Kim Jong Uk myönsi yrittäneensä perustaa maanalaista seurakuntaa.
Mark Martin jatkaa.
Eteläkorealainen Kim Jong Uk on kolmas P-Koreassa vangittu lähetti.
Amerikkalainen Kenneth Bae vangittiin marraskuussa 2012.
Australialainen John Short, 75, vangittiin pari viikkoa sitten.
Hallinto esitteli baptistilähetti Kimiä median edessä -
Pjongjangissa torstaina. Hän pahoitteli väitettyjä valtionvastaisia tekojaan.
Ajattelin Pohjois-Korean muuttamista uskonnolliseksi maaksi -
ja nykyhallinnon tuhoamista.
Eric Foley Seoul USA -järjestöstä arvelee, -
että Pohjois-Korea aikoo käyttää vangittuja lähettejä pelinappuloina -
myönnytysten saamiseksi länneltä.
Uskon, että Pohjois-Korea pyrkii saamaan tietynlaista apua -
ja tietynlaista ymmärrystä kansoilta, joita se pitää ystävällismielisinä.
Se haluaa huomion pois omasta kristinuskonvastaisesta politiikastaan -
näiden miesten tekoihin.
Pohjois-Korean perustuslaki takaa uskonnonvapauden.
Kristittyjä syytetäänkin vakoilusta tai rikoksista valtiota vastaan.
Ei voi väittää, että maassa on uskonnonvapaus -
ja sitten syyttää miehiä rikoksista. He vain kertoivat uskostaan.
Ei tiedetä, millaisen rangaistuksen Kim Jong Uk saa.
Hän suostui lehdistötilaisuuteen, jotta perhe näkisi, että hän voi hyvin.
Sairasteleva Kenneth Bae kärsii 15 vuoden tuomiota vankileirillä.
John Shortin tilasta ei ole tietoa.
Ovatko pidätykset merkki uudesta vainojen aallosta?
Tämä ei ole uutta sotaa. Nyt länsi vain näkee sen, -
minkä Pohjois-Korean maanalainen seurakunta on aina tiennyt: -
kristinusko ei ole tervetullut Pohjois-Koreaan.
Evankeliumi ei pääse Pohjois-Koreaan takaovesta.
Se vaatii suuria henkilökohtaisia uhrauksia.
Rukoillaan, että Jumala havaitsee heidät uskollisiksi.
Mark Martin, CBN News
Lähi-idän kristittyjä vainotaan ja ajetaan pois.
Uskovat auttavat yhtä lailla muslimeja kuin kristittyjäkin.
Hei! Olen Terry Meeuwsen. Maailmassa on yli 148 milj. orpoa.
Sain kuulla orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta 8 vuotta sitten.
Näin yksinäisyyden, hylkäämisen tuskan ja rakkaudenkaipuun.
Kokemuksen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin ja koulutuksen.
Tule sinäkin perheeksi orpolapsille.
Soita ruudun numeroon, koska joka lapsi on ansainnut onnellisen elämän.
Jokaisen lapsen sisällä on sankari, -
johtaja, ystävä muille, -
joku, joka auttaa, joka toimii oikein, -
joka unelmoi tulevaisuudestaan. Lapset tarvitsevat apuamme.
Mitä minä teen?
Mitä minä sanon?
Miltä pitäisi tuntua?
Superkirja opettaa lapsille moraalisia ja hengellisiä totuuksia -
sekä Jumalan Sanaa.
Liity Superkirja-kerhoon. Saat uusia jaksoja, sitä mukaa kun ne ilmestyvät.
Lisäksi lähetämme kaksi DVD-levyä annettavaksi toisille.
Lähetämme levyt 25 dollarin lahjoitusta vastaan.
Ensi kertaa nyky-Israelin historiassa knesset myönsi arabikristityille -
oikeudellisen tunnustamisen erillään arabimuslimeista.
Arabikristityt voivat nyt tunnustautua pelkästään kristityiksi.
He saavat myös edustuksen tärkeään talouskomiteaan.
Arabikristittyjä pyritään sopeuttamaan yhteiskuntaan.
Kreikkalaisortodoksipappi rohkaisee arabikristittyjä liittymään armeijaan.
Seitsemän egyptiläiskristittyä on tapettu Bengasissa Libyassa.
He olivat 17―25-vuotiaita koptimiehiä.
Libya Herald -lehden mukaan islamistimilitantit -
ajoivat heidät asunnosta, sitoivat heidän kätensä ja ampuivat heidät.
Ruumiit löydettiin rannalta. Kristittyjen vainot ovat kiihtyneet -
sen jälkeen kun Gaddafi syrjäytettiin vuonna 2011.
Ääri-islamistit vaativat kristityiltä suojelurahaa Rakkassa Syyriassa.
Ääri-islamistinen Isis-järjestö julkaisi ehdot internetissä: -
kristittyjen täytyy maksaa suojelurahaa kahdesti vuodessa, -
kääntyä islamiin tai kohdata miekka.
He saavat palvoa yksityisesti sekä ylläpitää hautausmaita ja papistoa.
Uskosta kertominen ja ristin esillä pitäminen on kiellettyä.
Vaurioituneita tai tuhottuja kirkkoja ei saa jälleenrakentaa.
Taistelujen jatkuminen Syyriassa on johtanut uuteen pakolaisaaltoon.
Tarpeet ovat valtavat. Kristityt auttavat.
Gary Lane raportoi Irakista ja Libanonista.
Syyrian hallinnon tynnyripommi räjähtää kapinallisasemissa.
Siviilit pakenevat taisteluja joukoittain.
Kriisi, jolle ei näy loppua, lienee vakavin II maailmansodan jälkeen.
YK:n mukaan yli 2. milj. syyrialaista -
on rekisteröitynyt pakolaisiksi naapurimaissa.
Suuri osa asuu telttakylissä, kuten Kawergoskissa Pohjois-Irakissa.
Islamistien ja kurdimiliisin taistelut -
pakottivat leskivaimon lapsineen lähtemään vehnätilaltaan.
YK on antanut ruokaa ja huopia, mutta varaa hedelmiin ja vihanneksiin ei ole.
Pakolaisia virtaa Syyriasta joka päivä.
Puoli vuotta sitten perustettuun Bekaanlaaksoon leiriin Libanoniin -
virtaa yhä pakolaisia.
Monet pakolaiset eivät ole vielä rekisteröityneet YK-viranomaisille.
He turvautuvat kristittyjen ja muiden apuun.
Faiz on juuri saapunut Koillis-Syyriasta.
Miliisi pommitti. Olimme ilman sähköä ja vettä.
Vapaan Syyrian armeija ja al-Nusra piirittivät kaupunkiamme.
He sieppaavat kristittyjä.
Faizin perhe asuu Kamal-veljen luona. Tämä saapui puoli vuotta sitten.
Asuntoon, jossa on kaksi huonetta, on ahtautunut 13 henkeä.
Syyriassa on turvatonta: militantit tuhoavat ikivanhaa kristittyä yhteisöä.
He yrittävät ajaa kristityt maasta.
Kristitty ystäväni oli rakentamassa valtion koulua.
Hänet tapettiin ja hänen autonsa varastettiin. Kristittyjä ei säälitä.
CBN-kanavan kumppanijärjestö Heart for Lebanon auttaa pakolaisia, -
kuten nuorta Mohammedia. Perhe asui teltassa libanonilaisella pellolla.
Teltta vuoti, joten järjestön työntekijä sopi maanomistajan kanssa, -
että perhe saa muuttaa vajaan.
Mohammed jäi pois koulusta, kun sota puhkesi yli kaksi vuotta sitten.
Hän on hyvä poika. Hän haluaa oppia.
Hän on 12-vuotias.
Koulutusaktivisti Malala Yousafzai kiertää pakolaisleirejä Jordaniassa.
Pelätään, että Syyrian nuori sukupolvi jää täysin vaille koulutusta.
Talebanterroristi ampui Malalaa vuonna 2012 matkalla koulusta kotiin.
Hän kiertää maailmaa puhumassa tyttöjen koulutuksen puolesta.
Pakolaisnuoret tarvitsevat koulutusta, ruokaa, asunnon ja terveydenhuoltoa.
Hamad, 13, kärsii jalkojen epämuodostumista.
Luita on vain yksi eikä kaksi.
Luut eivät nivelly oikein.
Sääriluun asento on väärä suhteessa telaluuhun. Pohjeluu puuttuu.
Heart for Lebanon toimitti Hamadille patjan ja perheelle ruokaa.
Se auttoi leikkauksen järjestelyissä. Hamad pystynee vielä kävelemään.
Järjestö auttaa sodan runtelemia, kuten 18-vuotiasta Farajia.
Tapasimme hänet viime kesänä. Nyt hän kävelee jo omin neuvoin.
Faraj sai miltei surmansa Homsissa, -
kun ohjus iskeytyi olohuoneeseen ja heitti hänet toisesta kerroksesta alas.
Hänen kätensä murtui. Sirpaleita lensi rintaan ja selkään.
Hän sanoo voivansa paremmin järjestön hoidon ja avun ansiosta.
Kysyin, haluaisiko hän palata Syyriaan taistelemaan.
Hän vastasi palaavansa mieluummin työhön vaateteollisuuteen.
Hän pyytää rukoustukea.
Rukoilkaa, että Jumala parantaisi minut kokonaan.
Ehkä hän vielä kävelee koko matkan Libanonista kotiin Syyriaan.
Gary Lane, Bekaanlaakso
Tapaamme miehen, joka jo 6-vuotiaana oli lukenut Koraanin läpi.
Unien sarja sai hänet kääntymään islamista kristinuskoon.
Hei! Onko tämä päällä?
Lapset, onko teistä kiva pelata ja löytää uusia juttuja?
Miten on?
Uusi ilmainen Superkirja -raamattusovellus sisältää pelejä, -
videoita, vastauksia kysymyksiin ja paljon muuta.
Ilmaisen sovelluksen voi ladata iTunesista ja Google-pelikaupasta.
Uutisten kotisivuilta voi seurata ajantasaisia uutisia -
missä ja milloin tahansa.
Ei tarvitse odottaa uutisia.
Uutisten katsominen on helppoa.
Katson vain minua kiinnostavat reportaasit.
Etsin reportaasin ja katson sen.
Uutisten lähde ― CBNnews.com
Hei! Olen Terry Meeuwsen. Maailmassa on yli 148 milj. orpoa.
Sain kuulla orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta 8 vuotta sitten.
Näin yksinäisyyden, hylkäämisen tuskan ja rakkaudenkaipuun.
Kokemuksen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin ja koulutuksen.
Tule sinäkin perheeksi orpolapsille.
Soita ruudun numeroon, koska joka lapsi on ansainnut onnellisen elämän.
Nabeel Qureshi kasvoi hartaassa muslimikodissa USA:ssa.
Kuusivuotiaana hän oli lukenut koko Koraanin ja rukoili viidesti päivässä.
Opiskeluaikoina hän alkoi väitellä kristityn ystävän kanssa uskonnosta.
Kolmen vuoden kuluttua Nabeel ymmärsi, että evankeliumi on totta.
Nabeel kuvaa etsintäänsä "Seeking Allah, Finding Jesus" -kirjassaan.
Haastattelin häntä.
Kasvoit hartaassa muslimikodissa. Vanhempasi rakastivat sinua.
Mitä islam merkitsi sinulle lapsena? - Kaikkea.
Se oli identiteettini, rakkautemme, kulttuurimme ja yhteisömme.
Islam on muslimin koko identiteetti.
Kun puhuu islamista, muslimi ajattelee, että puhutaan hänestä.
Kun kohtaamme muslimeja, meidän täytyy osoittaa Kristuksen rakkautta, -
sillä se on heille uutta.
Opiskeluaikoina sinulla oli David-niminen ystävä. Kerro siitä.
Muslimina haastoin kristittyjä koko ajan.
Väitin, että Raamattua oli muutettu, -
ettei Jeesus sanonut olevansa Jumala ja että kristinusko oli polyteismiä.
Minulle oli opetettu niin.
David oli ensimmäinen kristitty, joka osasi vastata.
Milloin sinulle selvisi ensimmäisen kerran, -
että kaikki, mitä sinulle oli opetettu, oli valhetta?
Kun tutkin kristinuskon todisteita. Ne kumoaisivat islamin todisteet.
Jos Jeesus väitti olevansa Jumala ja kuoli ristillä, -
se todistaisi kristinuskon toden- peräisyyden ja kumoaisi Koraanin opit.
Kun näin, että kristinuskon todisteet olivat vahvat ja islamin heikot, -
aloin tosissani etsiä Jumalaa.
Luitko Raamatun kannesta kanteen -
vai luitko jotakin muuta kirjaa? Vai tapahtuiko jotakin muuta?
Prosessi oli pitkä. Tapasin keskustella Davidin kanssa asioista syvällisesti.
Välillä suutuimme ja paiskoimme ovia.
Ajattelinkin, että suutuit varmasti. - Välillä sanoimme: "Ei puhuta enää."
Viiden minuutin kuluttua David jo kysyi: "Heitätkö minut kotiin?"
Puhuimme jatkuvasti evankeliumista.
Miten Jumala puhui sinulle?
Käsitin, mitä oli pelissä. Panokset olivat kovat.
Jos Jeesus on Jumala, kaikki muuttuu.
Sanoin Jumalalle: "Kerro minulle, kuka olet."
Muslimit pyytävät usein unia johdatukseksi.
Jumala antoi näyn kolmessa unessa.
Kerro unestasi.
Käsitin, että voin pyytää Jumalalta selvää unta.
Pyysin rohkeasti niin selvää unta, ettei sitä tarvitse edes tulkita.
Unessa seisoin oven kynnyksellä. Ovi oli juuri minulle sopiva.
Ovi oli hyvin kapea. Kuva oli voimallinen.
Oven takana oli juhla. Tiesin, että se oli taivaallinen juhla.
Juhla ei ollut vielä alkanut. Kaikki odottivat, että joku avaisi tilaisuuden.
Halusin sisään, mutten päässyt, koska ystäväni David seisoi kynnyksellä.
Sanoin: "Mennään yhdessä." Hän sanoi: "Et ole vastannut kutsuun."
Unessa tiesin, että minun piti vastata kutsuun, jotta pääsisin taivaaseen.
Kun heräsin, soitin Davidille ja kysyin, mitä uni merkitsee.
Hän sanoi: "Se on selvä. Et tarvitse tulkintaa." Aivan kuten olin pyytänyt.
Hän käski lukea Luuk. 13:22:n.
Näin sanat "ahtaasta ovesta".
Jeesus kulki kaupungeissa ja kylissä julistaen ilosanomaa.
Opetuslapset kysyivät, oliko pelastuneita paljon.
Hän käski kilvoitella, jotta pääsisimme sisälle ahtaasta ovesta: -
menkää sisälle ennen kuin perheen- isäntä nousee ja sulkee oven -
ja te jäätte juhlan ulkopuolelle.
Unessa Jumala vei minut vertaukseen ja kuvaili tilanteeni täydellisesti.
Miten kääntyminen vaikutti muslimiperheeseesi?
Se oli musertavaa. Perheeseeni kuuluu sisko ja vanhemmat.
Ainoana poikana kannoin perheen kunniaa.
Kristityksi kääntyminen on pahin mahdollinen isku perheen kunnialle.
Ratkaisu vaikutti koko perheeseen.
Kristityksi kääntyvä muslimi voi joutua luopumaan todella paljosta.
Sinulta on ilmestynyt uusi kirja, Seeking Allah, Finding Jesus.
Kirja on hyvin voimallinen. Siunausta ja kiitos haastattelusta!
Nappaan sen! Heippa!
Elämä on kiireistä, mutta olen löytänyt hyvän auttamistavan.
Vien kotoa käsin lääkäreitä ja lääkintätarvikkeita hädänalaisille.
Kaivan kaivoja, jotta ihmiset saisivat puhdasta juomavettä.
Tukeni ansiosta evankeliumia julistetaan yli sadassa maassa.
Vien katastrofien uhreille ruokaa, hätäaputarvikkeita ja toivoa.
CBN ja minä autamme ihmisiä joka päivä.
Olen tehnyt suoraveloitussopimuksen.
Tiedän, että lahjoitukseni menee sille, joka sitä eniten tarvitsee.
Liity CBN-kumppanuusohjelmaan ja tee suoraveloitussopimus.
Voit auttaa maailmaa kotonasi.
Raamatussa sanotaan, että Jumala puhuu yöllisissä näyissä.
Puhuuko Jumala yhä unien kautta?
Voiko Jumala varoittaa, opettaa, innoittaa, -
kutsua rukoilemaan ja rakentaa uskoamme unien kautta?
Gordon Robertson opettaa Visions of the Night -DVD-levyllä, -
miten Jumala Raamatussa puhui ihmisille unissa, -
mistä tietää, onko uni Jumalasta, mitä tehdä, kun Jumala puhuu unessa, -
ja miten ymmärtää Jumalan suunnitelmia.
Unet voivat kertoa, mitä Jumala haluaa meidän tekevän.
Voit nähdä unta hyvistä teoista, jotka Jumala on luonut sinua varten, -
ja löytää tyydytyksen, jonka vain Hän voi antaa.
Lähetämme DVD-opetuksen lahjaksi, kun liityt Klubi 700 -kumppaniksi.
Bribri-intiaanit ovat pieni alkuperäiskansa Costa Ricassa.
Heitä on maan asukkaista alle 3 %.
Bribri-lapset lukeutuvat Costa Rican heikoimmin koulutettuihin
CBN vieraili intiaanikylissä tukemassa lasten koulutusta.
Stan Jeter jatkaa.
Tämä on koulu Buenos Airesin pikkukylässä -
190 kilometriä pääkaupunki San Josesta.
Maikelin kaltaiset lapset arvostavat koulua.
On kiva käydä koulua. Opettaja on mukava.
Koulu alkaa kahden päivän kuluttua. Maikelilla ei ole koulutarvikkeita.
Tarvitsen repun, kyniä, korjauslakkaa liimaa ja sakset.
CBN ja alkuperäiskansojen parissa työskentelevä järjestö -
toivat kylään suositun Superkirja- hahmon, Ismon, espanjaksi Tuercasin.
Lapset katsoivat Superkirja-raamattukertomuksen.
Sitten lapset hakivat yksitellen koulutarvikepaketin.
Maikel ja ystävät ovat valmiina aloittamaan koulun
Tiimi jatkoi muihin kyliin esittelemään Superkirjaa -
ja jakamaan vihkoja, reppuja ja muita tarvikkeita.
Franklin Navas on kylän pastori.
Lapsilla ei ollut koulutarvikkeita. Olemme kiitollisia lahjoituksesta.
CBN lahjoitti 125 reppua täynnä koulutarvikkeita -
kiitollisille bribri-lapsille.
Kiitän Jeesusta, koska Hän toi tarvikkeet.
Tiimit esittelivät lapsille Raamatun kertomuksia Superkirjan kautta.
Auttajat toivoivat, että lapset tuovat yhteisöön paremman huomisen.
Stan Jeter, CBN News
Superkirja-hahmot ovat ehtiväisiä.
Kiitos seurasta! George palaa toivottavasti ensi viikoksi.
Näkemiin ja Jumalan siunausta!
Suomennos: Marianne Tenetz